Zoma
Ny Zoma dia andro fahadimy ao amin' ny herinandro raha ny Alatsinainy no andro voalohany, fa andro fahenina kosa raha ny Alahady no andro voalohany. Amin' ny Malagasy mandala ny fomban-drazana dia andro faharoa ny Zoma raha andro voalohany ao amin' ny herinandro ny Alakamisy.

Fiforonan-teny 
Ny teny malagasy hoe Zoma na Azoma na Joma dia avy amin'ny teny arabo hoe الجمعة / al-jum‘ah izay midika hoe "ny fahenina".

Ny andro Zoma eo amin' ny kolontsaina malagasy

Laharan' ny andro Zoma ao amin' ny herinandro 
Andro faharoa ny Zoma teo amin' ny Ntaolo malagasy raha andro voalohany ny Alakamisy.

Finoana momba ny andro Zoma 
Andro mainty ny Zoma ka mety amin' ny fandevenana, toy ny Alatsinainy. Atao hoe "Zoma manantena" ny andro Zoma.

Ohabolana momba ny andro Zoma 

 Ny akoho no tsy nanidina: tsy nahandry ny andro Zoma.
 Ny Alakamisy an' Andriamanelo, ary ny Zoma an' Andriamananitany; ataoko fanjakana arindra.
 Zoma tsy hendry, ka Asabotsy vao fiharatra.

Jereo koa 

 Alatsinainy - Talata - Alarobia - Alakamisy - Asabotsy - Alahady

 Tetiandro
 Tetiandro malagasy

 Tetiandro gregôriana: Janoary, Febroary, Marsa, Avrily, Mey, Jona, Jolay, Aogositra, Septambra, Ôktôbra, Nôvambra, Desambra.

Loharano sy fanamarihana